<MASK> ജില്ലയിലൂടെ കടന്നുപോകുന്ന ഒരു പ്രധാന റോഡാണ് കൊല്ലം ബൈപാസ്. ദേശീയപാത 47-നെ ആൽത്തറമൂട് മുതൽ മേവറം വരെ ബന്ധിപ്പിക്കുന്ന ഒരു സമാന്തര പാതയാണിത്. ഇത് കൊല്ലം നഗരത്തിലെ തിരക്കിൽപെടാതെ എളുപ്പത്തിൽ യാത്ര ചെയ്യാൻ സഹായകമാകുന്നു.  കേന്ദ്രസർക്കാരിനാണ് ഈ റോഡിൻറെ സംരക്ഷണ ചുമതലയുള്ളത്. മേവറം മുതൽ ആൽത്തറമൂട് വരെയുള്ള റോഡിൻറെ ആകെ നീളം 13 കി.മീറ്റർ ആണ്. 45 മീറ്റർ വീതിയുള്ള റോഡിൻറെ പത്തു മീറ്റർ ഭാഗമാണ് റോഡ് പ്രതലം. അരവിള പാലം, കടവൂർ പാലം, കണ്ടച്ചിറ പാലം എന്നീ മൂന്ന് പാലങ്ങളും ഉൾപ്പെടുന്നതാണ് ബൈപാസ് റോഡ്.  2019 ജനുവരി 15ന് പ്രധാനമന്ത്രി നരേന്ദ്രമോദി ബൈപാസ് റോഡ് രാഷ്ട്രത്തിനു സമർപ്പിച്ചു. അയത്തിൽ,  കല്ലുംതാഴം, കടവൂർ എന്നിവയാണ് പ്രധാന കവലകൾ.
കൊല്ലം ബൈപാസ്
കണ്ടച്ചിറ മേവറം കല്ലുംതാഴം കൊല്ലം